# Chrabrany

### Z Wikipédie

Chrabrany
Erb | Mapa
--- | ---
Základné údaje
Kraj: | Nitriansky
Okres: | Topoľčany
Región: |
Poloha: | 00° 00' 00" s. š. 00° 00' 00" v. d.
Nadmorská výška: | m n.m.
Rozloha: | km²
Počet obyvateľov: | 764 (31.12.2004)
Hustota obyvateľstva: | obyvateľ(ov)/km2
Nacionále
Štatistická územná jednotka: | 556165
EČV: | TO
PSČ: | 955 01 (pošta Topoľčany 1)
Telefónna predvoľba: |
Oficiálne adresy
Adresa obecného úradu: |
E-mail: | [mailto: ]
Telefón: |
Fax: |
Politika
Starosta: |
Zdroje údajov
Mestská a obecná štatistika SR (SŠÚ), http://obce.info

Chrabrany sú obec na Slovensku v okrese Topoľčany. Obec leží v doline rieky Nitry, na jej pravom brehu, tri kilometre vzdialená na juh od Topoľčian, s počtom obyvateľov 793. Osídlenie obce je dokladované vykopávkami od praveku, našlo sa i sídlisko z čias Veľkej Moravy. Prvá písomná zmienka je z roku 1291. Chrabrany v tej dobe patrili do rodu Chrabor, ktorý bol vetva Ludanickovcov. V roku 1687 sa Chrabrany dostávajú pod správu Erdődyovcov. Od roku 1869 patrí obec rodine Stummerovcov. Po pravej strane rieky Nitry sa nachádza chránený prírodný výtvor Belanov - kút. Rozprestiera sa na rozhraní katastrálnych území obcí Chrabrany, Čeladince a Kovarce. Celková plocha chráneného územia je 2,27 ha. Ide o mŕtve rameno rieky Nitry, so strmými brehmi, ktoré sformovala voda niekdajšej ticho plynúcej rieky zárezom do podložia. Chránené územie je významným útočišťom mnohých chránených živočíchov a hydrofilných rastlinných spoločenstiev. Brehový porast tvoria vŕby, jelše, topole, rastie tu agát, javor, z krovín baza čierna a rešetliak prečisťujúci. Dominantou obce je kostol sv. Anny. Výstavba kaplnky je doložená písomnosťami z roku 1718, kedy Jozef Erdődy a jeho manželka nechali postaviť kaplnku v Chrabranoch, aby ušetrili veriacim dlhú cestu do ludanického kostola. Dnešnú podobu kostol získal po rekonštrukcii v roku 1996, kedy bola predĺžená hlavná loď a postavená veža. Kultúrno - spoločenský život v obci je úzko spätý s dychovou hudbou „Chrabranka“ už viac ako 40 rokov. Je tu možnosť občerstvenia v miestnych pohostinstvách v centre obce. Obec je spojnica k podhorským obciam pod Tríbečom a tiež je tu možnosť dopravného spojenia do kúpeľných Piešťan.

| Tento geografický článok o mieste na Slovensku je zatiaľ príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../c/h/r/Chrabrany.html"

Kategórie: Slovenské geografické výhonky | Obce na Slovensku | Obce okresu Topoľčany

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Magyar